Anne Husebekk

Anne Husebekk (født 15. desember 1955) er professor i immunologi ved Institutt for medisinsk biologi ved Universitetet i Tromsø og var rektor ved samme institusjon fra 2013 til 2021. 

Husebekk ble uteksaminert som lege i Tromsø i 1982, og tok medisinsk doktorgrad i 1989. Hun ble spesialist på immunologi og transfusjonsmedisin i 1991 og professor i fagfeltet siden 2002. Hun har særlig forsket på blodplatemangel hos fostre og nyfødte. Fra 2006 til 2011 var hun fag- og forskningssjef ved Universitetssykehuset Nord-Norge. 

I 2013 ble hun med stort flertall valgt til rektor ved Universitetet i Tromsø sammen med prorektorene Kenneth Ruud (forskning/utvikling) og Wenche Jakobsen (utdanning) og tiltrådte 1. august 2013. I 2015 ble hun leder for Framsenteret. Husebekk ble gjenvalgt som rektor ved UiT - Norges arktiske universitet i 2017 i et åremål ut juli 2021.

Referanser

Eksterne lenker  
 
 

Rektorer ved Universitetet i Tromsø
Professorer ved Universitetet i Tromsø
Personer fra Tromsø kommune
Fødsler i 1955